**Tanórán kívüli foglalkozások**

A tanuló joga, hogy részt vegyen felzárkóztató vagy tehetséggondozó órán, sport- és diákköri csoportok munkájában (együttesen: tanórán kívüli foglalkozások). A tanórán kívüli foglalkozásokra a megelőző tanév április 15-ig, illetve beiratkozáskor lehet jelentkezni a meghirdetett feltételek szerint. A foglalkozások szervezése, hirdetése a vezetőség feladata.

A jelentkezéseket az osztályfőnököknek kell leadni, a tantárgyi csoportbontásokról, a tanórán kívüli foglalkozásokról legkésőbb az első tanítási héten az osztályfőnökétől tájékoztatást kapjon.

A tanuló kötelessége, a tanórai vagy az iskolai szervezésű tanórán kívüli foglalkozásokon magatartásával nem akadályozhatja társai tanulmányi munkáját, a foglalkozásban való részvételét.. A tanórán kívüli foglalkozásokon részt vegyen, azok kezdése előtt 10 perccel korábban megjelenjen. Hiányzásait, késéseit jelen Házirendben szabályozottak szerint igazolnia kell.

**A tanórán kívüli foglalkozások szervezeti formái, rendje**

Az iskola - a tanórai foglalkozások mellett - a tanulók érdeklődése, igényei, szükségletei szerint tanórán kívüli foglalkozásokat szervezhet. A foglalkozás vezetőjét az igazgató bízza meg. A foglalkozások meghatározott tematika alapján történnek, erről, valamint a látogatottságról naplót kell vezetni. A tanórán kívüli foglalkozásokra szánt órakeret nem lépheti át a törvényi szabályozás szerint felhasználható órakeretet. A tanórán kívüli foglalkozásokon való részvétel iránti igényt tanévenként – a következő tanévre vonatkozóan – május hónapban méri fel az osztályfőnökök bevonásával az iskolavezetés.

**Szervezeti formái:**

* szakkör
* tömegsport
* korrepetálás, felzárkóztatás, tehetséggondozás
* tanulmányi, szakmai kulturális verseny, házi bajnokságok, diáknap
* érdeklődési kör, önképzőkör, a szülők igényei alapján szervezhető
* érettségi, szakmai vizsgára való felkészítő foglalkozások

**A tanórán kívüli foglalkozásokra vonatkozó általános szabályok:**

* A tanórán kívüli foglalkozásokon való részvételhez a szülők beleegyezése szükséges.
* A tanuló tanórán kívüli elfoglaltsága nem haladhatja meg a heti 4 órát.
* Az igazgató az osztályfőnök javaslatára azt a tanulót, akinek az iskolán kívüli tevékenysége meghaladja a teherbíró képességét, káros a fejlődésére, szorgalmára, magatartására, meghatározott időre eltilthatja tevékenysége folytatásától.
* Az eltiltásról a szülőt értesíteni kell.
* A foglakozás választás tanévre szól.

## ***Szakkörök***

A szakköri foglalkozások iránti igényt az iskola a tanév végén kérdőíves módszert használva méri fel. A felmerülő igényt a költségvetési koordináták, a szakember- ellátottság függvényében elégíti ki. A szakkörök indításáról és arról, hogy melyik szakkör legyen ingyenesen igénybe vehető, a szakmai munkaközösségek és a szülői közösség (szervezet) véleményének meghallgatása után az iskolavezetés dönt. A szakköri foglalkozások évente októberben kezdődnek és május hónap végéig tartanak.

## ***Korrepetálás, felzárkóztatás***

Bemeneti kompetencia felmérést követően kérdőíves módszerrel felmért szülő, tanulói igények szerint a tanórán kívüli rendelkezésre álló órakeret alapján a lehetőségek függvényében. Törekedni kell arra, hogy az alacsony bejövő teljesítményt nyújtó tanulók minél nagyobb számban vegyék igénybe.

## ***Tehetséggondozás, versenyekre való felkészítés***

Szervezésük a tanórán kívüli foglalkozásokra rendelkezésre álló órakeret terhére lehetséges. A tanulmányi, szakmai, kulturális verseny, sportvetélkedő, diák-önkormányzati nap része a tanév helyi rendjének, illetőleg az éves munkatervnek, amely meghatározza a szervezés feladatait és felelőseit.

Az igazgatóhelyettes gondoskodik arról, hogy a házi, helyi, kistérségi, megyei, országos versenyeken győztes vagy helyezést elérő tanulók eredményes szereplését az egész iskolaközösség megismerje.

## ***Szakmai vizsgára való felkészítés***

Tanulói igény alapján, a tanórán kívüli tevékenységre rendelkezésre álló órakeret terhére. Az egyes foglalkozások tantárgyanként évfolyamszinten szervezhetők. Formái: előkészítő vagy egyéni foglalkozás.